**Revisjonikomisjoni otsus**

**VIIMSI VALLA 2019. AASTA KONSOLIDEERIMISGRUPI MAJANDUSAASTA ARUANDE**

**kohta.**

Revisjonikomisjon hindas aastaaruannet vaatenurgast, kuivõrd hästi on täidetud 2019 aasta alguses eelarvega püstitatud ülesanded.

1. Esialgne eelarve (koos põhjaliku seletuskirjaga) võeti vastu 18. detsembril 2018, riiklikud toetused olid seal kajastatud prognoosina eelmise aasta tulemuste alusel. Esimene lisaeelarve koos täpsete toetuste ja mõningate muude muudatustega võeti vastu 26. märtsil 2019. See eelarve saab olla ka aluseks, hindamaks eelarve täitmist.

2. Üldplaanis on eelarvest kinni peetud, suuremad muudatused on tingitud aruande struktuursetest muudatustest, nt. kajastatakse noortekeskuse kulud alates 2019. aastast kultuuri ja vaba-aja valdkonnas, varasemalt olid need kajastatud hariduse valdkonnas. Majanduse kulude kasv on tingitud osaliselt kulude kajastamise muudatusest – teede korrashoiu kulud kajastuvad alates 2019. aastast majanduse valdkonnas, varasemalt keskkonnakaitse valdkonnas.

3. Aastaruandest selgub, et valla finantsseis on hea ja näitab tugevnemise tendentsi, seda tänu eelkõige maksutulude jätkuvalt jõudsale (11%) kasvule ja netovõlakoormuse (46,48%) jäädes enam vähem eelmise aasta tasemele. Netovara on kasvanud 3,5 milj EUR, seda on mõnevõrra vähem kui kahel eelneval aastal (4,6 ja 4,2 milj vastavalt).

4. Revisjonikomisjon juhib tähelepanu, et osa tööjõukulusid kajastub Lisas 17 lk. 112 (esimene tabel - Ajutised töölepingud, -588,9 tuh. EUR). Ajutiste töölepingut alusel väljamakstud summad kajastuvad revisjonikomisjonile pearaamatupidaja poolt saadetud tabelis (Lisa1).

Revisjonikomisjon teeb Vallavalitsusele ettepaneku lisada samasugune selgitus edaspidi majandusaasta aruandele.

5. Vandeaudiitor **Tarmo Ader** Assertum Audit OÜ-st on hinnanud Viimsi valla 2019 aasta konsolideeritud raamatupidamise aastaaruannet alljärgnevalt:

„Meie arvates kajastab kaasnev konsolideeritud raamatupidamise aastaaruanne kõigis olulistes osades õiglaselt grupi konsolideeritud finantsseisundit seisuga 31. detsember 2019 ning sellel kuupäeval lõppenud majandusaasta konsolideeritud finantstulemust, konsolideeritud rahavoogusid ja konsolideeriva üksuse eelarve täitmist kooskõlas Eesti finantsaruandluse standardiga.“

**Revisjonikomisjon soovitab vallavolikogul Viimsi Valla 2019. aasta konsolideerimisgrupi aastaaruanne heaks kiita.**

**Lisa 1**

|  |  |  |  |  |
| --- | --- | --- | --- | --- |
| **Tegevusala** | | | Töötasu | selgitus |
| 01112 | Vallavalitsus | | 39 617,93 | projektid, ühekordsed lepingud |
| 01320 | Valla arengukava | | 2 870,44 | projekt |
| 01600 | Valimised | | 49 663,00 | riigikogu valimised |
| 04210 | Maakorraldus | | 3 485,00 | mõõdistustööd |
| 04520 | Veetransport | | 7 680,00 | sadamakapteni teenus |
| 04740 | Territoriaalne planeerimine | | 5 900,00 | planeeringute ühekordsed lepingud |
| 04900 | Muu majandus | | 138 737,25 | Viimsi Haldus ühekordsed lepingud |
| 05100 | Jäätmekäitlus | | 940,00 | ühekordsed lepingud |
| 05600 | Muu keskkonnakaitse | | 1 400,00 | keskkonnamõjude hindamine teenus |
| 06300 | Veevarustus | | 15 750,00 | Viimsi Vesi AS ühekordsed lepingud |
| 06605 | Muu elamu- ja kommunaalmajandus | | 30 234,00 | heakorratööd |
| 08102 | Sporditegevus | | 3 432,51 | spordiväljakute hooldusteenus |
| 08107 | Noorsootöö | | 505,00 | noortekeskuse hooldusteenus |
| 08109 | Vaba aja üritused | | 6 347,16 | Viimsi jooks, Viimsi popJazzfest korraldamine |
| 08201 | Raamatukogud | | 5 050,00 | raamatukogu ürituste korraldamine |
| 08202 | Kultuurimajad | | 1 587,00 | Prangli rahvamaja  muru niitmine ja ringide juhendamine |
| 08203 | Muuseumis | | 2 919,62 | Rannarahva Muuseumi  ühekordsed lepingud |
| 08300 | Viimsi Teataja | | 9 651,68 | Viimsi  Teataja ajalehe ühekordsed lepingud |
| 08600 | Muu vaba aeg | | 4 119,80 | ühekordsed lepingud  (mälumängu korraldamine, konkursi komisjonile makstavad tasud) |
| 09110 | Lasteaiad | | 4 754,10 | tugispetsialisti teenused |
| 09212 | Põhikoolid | | 57 953,98 | tugispetsialistide ja ühekordsed teenused |
| 09510 | Huvikoolid | | 29 897,55 | muusikakooli õpetajate teenus |
| 09800 | Muu haridus | | 1 900,00 | projektid, noortevolikogu, |
| 10121 | Muu puuetega inimeste sotsiaalne kaitse | | 164 380,50 | tugiisikud puuetega inimestele |
| 10402 | Muu perekondade ja laste sotsiaalne kaitse | | 130,00 | ühekordne teenusleping (beebipidu pildistamisteenus) |
|  |  |  | 588 906,52 |  |
|  |  |  |  |  |

Töövõtulepingu alusel füüsilistele isikutele makstav tasu on õigusaktide alusel makstav tasu füüsilisele isikule ja sellel kontol kajastatakse nende isikute töötasud, kellega ei sõlmita teenistus- või töölepinguid ning kelle tasu maksmisel ei peeta sageli ka tööaja arvestust.

**03. 06. 2020**